Procesul verbal al ședinței din data de 27.04.2016
Ședința a fost condusă de Manager General, Dr. Grasu Alis. 
Managerul General a deschis şedinţa cu câteva informări privind modul de alertare în planul roşu. Au fost actualizate listele de telefoane ale angajaţilor SABIF şi în caz de declanşare a planului roşu se vor transmite SMS-uri pe grupuri.  Personalul este obligat să se prezinte la sediul SABIF unde lucrează, în uniformă, în maxim o jumatate de oră. Trusele cu medicamente şi materiale trebuie verificate şi completate permanent.

La şedinţa de săptămâna viitoare, toate microstaţiile vor prezenta formularele de verificare şi control pentru maşini pe luna aprilie 2016.

Au fost discutate probleme administrative ale microstaţiilor, problemele maşinilor defecte aflate în service. 
Pentru doua maşini de tip C se vor distribui analizoare ce trebuie să fie folosite la test, iar la finalul perioadei, fiecare echipaj va face un referat în care se va pronunţa în privinţa utilităţii acestora.
Şefele de tură din dispecerat au obligaţia sa treacă în raportul turei orice persoană care fumează în dispecerat. 
Dr. Grasu Alis a relatat despre vizita unei echipe de experţi din Finlanda, împreuna cu o echipă de la DSU, ce a fost efectuată la sediul SABIF în ziua de 25 aprilie 2016. În urma acestei vizite, activitatea SABIF şi modul de organizare a activităţii de dispecerizare au fost apreciate în mod explicit de către experţi ca fiind foarte bune.
În data de 28 iulie 2016 SABIF aniversează 110 ani de existenţă. 
Se vor organiza cu această ocazie 2 evenimente speciale: Balul Salvării cu ocazia sărbătorii de 110 ani şi organizarea celui mai mare curs de resuscitare pe Arena Naţională în ziua de 28 mai. Reprezentanţii Guinness World Records vor fi prezenți pentru a atesta recordul. Special pentru acest eveniment a fost creat site-ul www.recordpentruviata.ro, unde se pot înscrie cei care doresc să participe. Sunt asteptati peste 1200 de participanti.
Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţi, colegii, cât şi mai ales faţă de pacienţi.
Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de Managerul General. 
